
ΑΠΟΦΑΣΕΙ Σ 

Αριθ. 58578 

( 1 ) 

Τροποποίηση του Οργανισμού Εσωτερικής υπηρεσίας του 
Αετοπουλείου Πολιτιστικού Κέντρου Δήμου Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως τρο- 
ποιήθηκαν με τις όμοιες του άρθρου 8 παρ.5του Ν.2307/95 

2. Τις διατάξεις του άρθρου 8 του Ν. 2503/97 

3. Την 449/01 απόφαση του Δημοτικού Συμβουλίου του 
Δήμου Χαλανδρίου με την οποία εκφράζει την σύμφωνη 
γνώμη του για την 32/01 απόφαση του Διοικητικού Συμβου¬ 
λίου του Αετοπούλειου Πολιτιστικού Κέντρου Δ. Χαλανδρί¬ 
ου. 

4. Την σύμφωνη γνωμοδότηση του Υπηρεσιακού Συμβου¬ 
λίου που διατυπώθηκε στο 22/21-12-01 πρακτικό του, απο¬ 
φασίζουμε: 

Εγκρίνουμε την 32/01 απόφαση του Διοικητικού Συμβου¬ 
λίου του Αετοπουλείου Πολιτιστικού Κέντρου Χαλανδρίου 
περί τροποποιήσεως του Οργανισμού Εσωτερικής Υπηρε¬ 
σίας αυτού ως εξής: 

ΤΡΟΠΟΠΟΙΗΣΗ ΟΡΓΑΝΙΣΜΟΥ ΑΕΤΟΠΟΥΛΕΙΟΥ 
ΠΟΛΙΤΙΣΤΙΚΟΥ ΚΕΝΤΡΟΥ ΔΗΜΟΥ ΧΑΛΑΝΔΡΙΟΥ 

ΑΡΘΡΟ 1 

Οι υπηρεσίες του Νομικού Προσώπου «ΑΕΤΟΠΟΥΛΕΙΟ 
ΠΟΛΙΤΙΣΤΙΚΟ ΚΕΝΤΡΟ» διαρθρώνεται ως εξής: 


Συγκροτείται μια Διεύθυνση του Νομικού Προσώπου, η 
οποία αποτελείται από τα παρακάτω τμήματα: 

1. Τμήμα Πολιτιστικών Δραστηριοτήτων 

2. Τμήμα Βιβλιοθήκης 

3. Τμήμα Πληροφορικής 

ΑΡΘΡΟ 2 

Οι οργανικές θέσεις του Νομικού Προσώπου διαρθρώνο¬ 
νται σε κατηγορίες, κλάδους και ειδικότητες ως ακολού¬ 
θως: 

ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

Α) ΚΑΤΗΓΟΡΙΑ Π.Ε. 

1. Μία (1) θέση Κλάδου ΠΕ 1 Διοικητικού 

Β) ΚΑΤΗΓΟΡΙΑΤ.Ε. 

1. Τέσσερις (4) θέσεις Κλάδου ΤΕ 1 Βιβλιοθηκονόμων 

2. Μία (1) θέση Κλάδου ΤΕ 14 Καθηγητών (για διδασκαλία 
Υποκριτικής), η οποία μόλις κενωθεί καταργείται 

η ΚΑΤΗΓΟΡΙΑΔ.Ε. 

1. Μία (1) θέση Κλάδου ΔΕ 2 Επόπτη οργάνων Θεάτρου 
Ρεματιάς, η οποία μόλις κενωθεί μετατρέπεται σε ΔΕ Διοι¬ 
κητικών Γ ραμματείας 

2. Μία (1) θέση Κλάδου ΔΕ 38 Χειριστών Η/Υ 

Δ) ΚΑΤΗΓΘΡΙΑΥ.Ε. 

1. Μία (1) θέση Κλάδου ΥΕ 1 Κλητήρων - Θυρωρών 

2. Τρεις (3) θέσεις Κλάδου ΥΕ 16 Καθαριστριών 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΠΡΟΣΩΠΙΚΟΥ 

1. Δύο (2) θέσεις προσωπικού Η/Υ (ΔΕ) με σχέση εργα¬ 
σίας Ιδιωτικού Δικαίου Αορίστου Χρόνου, προσωρινές, προ¬ 
σωποπαγείς που συστήθηκαν με τον Ν. 2839/2000 

Για τον τρόπο πρόσληψης, τα καθήκοντα, και την εν γένει 
υπηρεσιακή κατάσταση του μονίμου προσωπικού ισχύουν 
οι διατάξεις του Ν. 1188/81 άπως τροποποιήθηκαν και ισχύ¬ 
ουν με τις διατάξεις των Ν. 2307/95 και 2503/97 καθώς και 
οι διατάξεις του Ν. 2190/94 σε συνδυασμό με τον Ν. 
2527/97. 

Για το προσωπικό με σχέση εργασίας Ιδ. Δικαίου Αορί¬ 
στου Χρόνου ισχύουν αυτά που ορίζονται από τις διατάξεις 
του Π.Δ. 410/88. 

Τα απαιτούμενα τυπικά προσόντα κατά κατηγορία και 
Κλάδο ορίζονται απά τις διατάξεις των Π.Δ. 37α /87 ή 22/90 
σε συνδυασμό με το Π .Δ. 50/01. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 3 

Οι Κλάδοι των Προϊσταμένων των Οργανικών μονάδων 
ορίζονται ως εξής: 

1.0 Προϊστάμενος της Διεύθυνσης του Ν.Π. ορίζεται από 
τον Κλάδο ΠΕΙ Διοικητικού και εν ελλείψει από τους κλά¬ 
δους ΤΕ1 Βιβλιοθηκονόμων ή ΤΕ 14 Καθηγ. Υποκριτικής 

2. Οι Προϊστάμενοι των Τμημάτων ορίζονται ως ακολού¬ 
θως: 

α) Για το Τμήμα Πολιτιστικών Δραστηριοτήτων 

Ο Προϊστάμενος από τους Κλάδους ΠΕ 1 Διοικητικού ή 
ΤΕ 14 Καθηγ. Υποκριτικής 

β) Για το Τμήμα Βιβλιοθήκης 

Ο Προϊστάμενος ορίζεται από τον Κλάδο ΤΕ 1 Βιβλιοθη- 
κο νόμων 

γ) Γιατο Τμήμα Πληροφορικής 

Ο Π ροϊστάμενος ορίζεται από τον Κλάδο ΔΕ 38 Χειριστών 
ΗΑ' 

Η επιλογή των Προϊσταμένων γίνεται σύμφωνα με τις δια¬ 
τάξεις του άρθρου 36 του Ν. 2190/94 και για κάθε οργανική 
μονάδα αναλυτικά ως εξής: 

1. Για την Διεύθυνση του Ν.Π. επιλέγεται ως Προϊστάμε¬ 
νος υπάλληλος Κλάδου ΠΕ 1 Διοικητικού με βαθμό Α' και 
4ετή υπηρεσία στο βαθμό, και εάν δεν υπάρχουν υπάλληλοι 
με την προϋπόθεση αυτή υπάλληλος με τον περισσότερο 
χρόνο στον βαθμό Α'. Ελλείψει υπαλλήλων Κλάδου ΠΕ 1 Δι¬ 
οικητικού επιλέγονται υπάλληλοι Κλάδου ΤΕ 1 Βιβλιοθηκο- 
νόμωνή ΤΕ 14 Καθηγ. Υποκριτικής με βαθμό Α' και τετραε¬ 
τή υπηρεσία στο βαθμό και εάν δεν υπάρχουν με τα περισ¬ 
σότερα χρόνια στο βαθμό Α'. Εάν δεν υπάρχουν ή δεν 
επαρκούν υπάλληλοι βαθμού Α' προϊστάμενοι επιλέγονται 
οι υπάλληλοι βαθμού Β' με τα περισσότερα χρόνια στον 
βαθμό αυτό. 

2. Για το Τμήμα Πολιτιστικών Δραστηριοτήτων ως Προϊ¬ 
στάμενος επιλέγεται υπάλληλος Κλάδου ΠΕ 1 Διοικητικού 
ή ΤΕ 14 Καθηγ. Υποκριτικής, με βαθμό Α' και εάν δεν υπάρ¬ 
χουν υπάλληλοι από τους Κλάδους αυτούς με βαθμό Β' και 
ελάχιστο χρόνο υπηρεσίας στο βαθμό πέντε χρόνια για τον 
Κλάδο ΠΕΙ και έξι χρόνια για τον Κλάδο ΤΕ 14 και εάν δεν 
υπάρχουν, υπάλληλοι από τους Κλάδους αυτούς με βαθμό 
Β' και λιγότερο χρόνο υπηρεσίας στο βαθμό αυτό. 

3. Για το Τ μήμα Βιβλιοθήκης ως Προϊστάμενος επιλέγεται 
υπάλληλος Κλάδου ΤΕ 1 Βιβλιοθηκονόμων με βαθμό Α' και 
εάν δεν υπάρχει υπάλληλος με βαθμό Β' και εξαετή τουλά¬ 
χιστον υπηρεσία στο βαθμό αυτό και εάν δεν υπάρχει υπάλ¬ 
ληλος του Κλάδου αυτού με λιγότερο χρόνο υπηρεσίας στο 
βαθμό Β'. 

4. Για το Τμήμα Πληροφορικής ως Προϊστάμενος επιλέ¬ 
γεται υπάλληλος Κλάδου ΔΕ 38 Χειριστών Η/Υ με βαθμό Α' 
και εάν δεν υπάρχει υπάλληλος με βαθμό Β' και οκταετή 
τουλάχιστον υπηρεσία, στο βαθμό αυτό και εάν δεν υπάρ¬ 
χει υπάλληλος του Κλάδου αυτού με λιγότερο χρόνο υπη¬ 
ρεσίας στο βαθμό Β'. Η αναπλήρωση των Προϊσταμένων γί¬ 
νεται σύμφωνα με τις διατάξεις του άρθρου 36 Ν. 2190/94. 

ΑΡΘΡΟ 4 

Τα αντικείμενα και οι αρμοδιότητες των υπηρεσιών του 
Νομικού Προσώπου καθορίζονται στα πλαίσια των στόχων 
και γενικότερων επιδιώξεών του, που είναι αναλυτικότερα: 

- Η δημιουργία Ελευθέρου Δημοκρατικού Ανοιχτού Πανε¬ 
πιστημίου 

- Η διοργάνωση διαλέξεων, συζητήσεων και συνεδρίων. 

- Η ανάπτυξη και ενίσχυση δραστηριοτήτων για την προ¬ 
βολή και διάδοση της μουσικής, του χορού, του θεάτρου και 


του κινηματογράφου. Ιδιαίτερα η δημιουργία και λειτουρ¬ 
γία Δημοτικού Θεάτρου και Κινηματογραφικής Λέσχης. 

- Η ανάπτυξη και ενίσχυση δραστηριοτήτων για την προ¬ 
βολή και διάδοση των εικαστικών και εφηρμοσμένων τε¬ 
χνών (πινακοθήκη, εκθέσεις, λειτουργία εργαστηρίου) και 
της φωτογραφίας. 

- Εκδόσεις κάθε μορφής που έχουν σχέση με τη δραστη¬ 
ριότητα του Κέντρου. 

- Η δημιουργία και ανάπτυξη θεάτρου, κουκλοθεάτρου. 

- Συνεργασία με Δημόσιες Υπηρεσίες και Οργανισμούς. 

- Συνεργασία με κοινωνικούς φορείς, ομίλους ιδιώτες, ελ¬ 
ληνικούς και ξένους. 

- Συνεργασία με αντίστοιχους φορείς ή υπηρεσίες άλλων 
Δήμων και Κοινοτήτων και γενικά με όλα τα όργανα της Το¬ 
πικής Αυτοδιοίκησης. 

- Χρησιμοποίηση των μέσων μαζικής ενημέρωσης. 

- Χρησιμοποίηση κάθε άλλου πρόσφορου μέσου. 

Γ ια την αποτελεσματική υλοποίηση των στόχων αυτών, τα 
αντικείμενα και οι αρμοδιότητεςτων υπηρεσιακών μονάδων 
καθορίζονται ως εξής: 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 
ΤΟΥ ΝΟΜΙΚΟΥ ΠΡΟΣΩΠΟΥ 

Η Διεύθυνση έχει την ευθύνη της σύννομης, εύρυθμης και 
αποτελεσματικής λειτουργίας όλωντωνΥπηρεσιώντου Νο¬ 
μικού Προσώπου, σύμφωνα με τις αποφάσεις του Διοικητι¬ 
κού Συμβουλίου με σκοπό την υλοποίηση των προαναφε- 
ρομένων στόχων και επιδιώξεων του Νομικού Προσώπου 
μέσα στα πλαίσια των κατευθύνσεων της Δημοτικής αρχής. 

Για το σκοπό αυτό εισηγείται στο Δ.Σ. τις Πολιτιστικές ή 
άλλες προτάσεις που αφορούν θέματα Διοικητικά, κατά¬ 
στασης προσωπικού, οικονομικά του Ν.Π. καθώς και τα θέ¬ 
ματα της Βιβλιοθήκης. 

Προϊσταται των 3 τμημάτων του Ν.Π., ελέγχει και υπο¬ 
γράφει άλατα εισερχόμενα και εξερχόμενα έγγραφα, τηρεί 
το αρχείο των ατομικών φακέλων του προσωπικού, αξιολο¬ 
γεί τους υπαλλήλους και συμμετέχει στις συνεδριάσεις του 
Δ.Σ. χωρίς δικαίωμα ψήφου. 

Επίσης ελέγχει και προσυπογράφει όλα τα έσοδα και τις 
δαπάνες του Ν.Π., αποφάσεις τοποθέτησης ή μετακίνησης 
προσωπικού και είναι υπεύθυνη για οτιδήποτε θέμα έχει 
σχέση με το Διοικητικό προσωπικό του Αετοπούλειου. 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΜΗΜΑΤΟΣ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

Το Τμήμα Πολιτιστικών Δραστηριοτήτων, συντονίζει, επι¬ 
μελείται και παρίσταται σε όλες τις Πολιτιστικές δραστη¬ 
ριότητες του Νομικού Προσώπου, οι οποίες έχουν σχεδια¬ 
στεί και εγκριθεί από το Διοικητικό Συμβούλιο. 

Επίσης συνεργάζεται με την Διεύθυνση του Ν.Π. για την 
υλοποιήση των Πολιτιστικών Δραστηριοτήτων του Κέ¬ 
ντρου. 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΜΗΜΑΤΟΣ 
ΒΙΒΛΙΟΘΗΚΗΣ 

Το Τμήμα Βιβλιοθήκης συντάσσει ετήσιο κατάλογο προ¬ 
μήθειας βιβλίων, επιμελείται του δανεισμού βιβλίων, ενημέ¬ 
ρωσης χρηστών, ανάπτυξης συλλογής και ηλεκτρονικής 
τεκμηρίωσης της βιβλιοθήκης. 

Συμμετέχει σε σεμινάρια βιβλιοθηκονομίας και γενικά 
προτείνει στη Διεύθυνση του Νομικού Προσώπου νέες με¬ 
θόδους βελτίωσης της λειτουργίας των Βιβλιοθηκών του 
Κέντρου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΜΗΜΑΤΟΣ 
ΠΛΗΡΟΦΟΡΙΚΗΣ 

Το Τμήμα Πληροφορικής έχει την ευθύνη για την μελέτη, 
εγκατάοταση, ανάπτυξη, υποστήριξη και τεκμηρίωση των 
αυτοματοποιημένων διαδικασιών επεξεργασίας πληροφο- 
ριώντων υπηρεσιών σε συνεργασία με την Διεύθυνση καιτα 
υπόλσιπα τμήματα τσυ Νομικού Προσώπου. 

ΑΡΘΡΟ 5 

Η δαπάνη για την εν γένει λειτουργία του Ν.Π. καλύπτεται 
απά: 

α) την ετήσια επιχορήγηση του Δήμου, 
β) τις λοιπές επιχορηγήσεις απά τα Υπουργεία Πολιτι¬ 
σμού, Παιδείας και άλλους φορείς. 

γ) τις εισπράξεις απά τις πωλήσεις τωνεισιτηρίωντου Θε¬ 
άτρου της Ρεματιάς, πωλήσεις δίσκων και εκδάσεων του 
Αετοπούλειου καθώς και δωρεές. 

ΑΡΘΡΟ 6 

Το Νομικά Πρόσωπο ΑΕΤΟΠΟΥΛΕΙΟ ΠΟΛΙΤΙΣΤΙΚΟ ΚΕ¬ 
ΝΤΡΟ μπορεί να προσλαμβάνει εξωτερικσύς συνεργάτες 
και συμβσύλους σε πσλιτιστικά θέματα με σύμβαση μίσθω¬ 
σης έργσυ τα καθήκσντα και οι υποχρεώσεις των οποίων κα¬ 
θορίζονται με απόφαση του Διοικητικού Συμβουλίου. 

ΑΡΘΡΟ 7 

Η ισχύς του παρόντος Ο.Ε.Υ. αρχίζει από τη δημοσίευσή 
του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού του ΑΕΤΟΠΟΥΛΕΙ- 
ΟΥΟ.Ε. 2001 

Προκαλείται δαπάνη δρχ. 60.000.000 / 176082,17 6 πε¬ 
ρίπου για καθένα από τα επόμενα οικ. έτη. 

Για την ανωτέρω δαπάνη έχουν εγγραφεί πιστώσεις στσν 
υπό κατάρτιση Πρσϋπσλογισμό Ο.Ε. 2002 ως εξής: 

α. Ύψος δρχ. 25.000.000/73.367,57 6 σε βάρος του Κ.Α. 
05/111.1 

β.Ύψοςδρχ. 10.000.000/29.347,03 6 σε βάρος του Κ.Α. 
05/112.1 

γ. Ύψος δρχ. 25.000.000 / 73.367,57 6 σε βάρος του Κ.Α. 
75/111.1 

ΑΚΡΟΤΕΛΕΥΤΙΘ ΑΡΘΡΟ 
Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του ΑΕΤΟΠΟΥΛΕΙ- 
ΟΥΟ.Ε. 2001. 

Προκαλείται δαπάνη εις δρχ.60.000.000 για καθένα από 
τα επόμενα Ο.Ε. 

Γιατην ανωτέρω δαπάνη έχουν εγγραφεί πιστώσεις δρχ. 
στσν υπό κατάρτιση πρσϋπολογισμού Ο.Ε. 2002 ως εξής: 
α. Ύψους δρχ. 25.000.000 σε βάρσςτου Κ.Α. 05/111.1 
β. Ύψους δρχ. 10.000.000 σε βάρος του Κ.Α. 05/112.1 
γ. Ύψους δρχ. 25.000.000 σε βάρος τσυ Κ.Α. 75/111.1 
Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 58578 

( 2 ) 

Έγκριση του Θργανισμού Εσωτερικής υπηρεσίας του 
Κ.Α.Π.Η. Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως τρο- 
ποιήθηκαν με τις όμοιες του άρθρου 8 παρ.5 του Ν.2307/95 

2. Τις διατάξεις του άρθρου 8 του Ν.2503/97 

3. Την 450/01 απόφαση του Δημοτικού Συμβουλίου του 
Δήμου Χαλανδρίου με την οποία εκφράζει την σύμφωνη 
γνώμη του για την 23/01 απόφαση του Διοικητικού Συμβου¬ 
λίου του Κ.Α.Π.Η. Χαλανδρίου 

4. Την σύμφωνη γνωμοδότηση του Υπηρεσιακού Συμβου¬ 
λίου που διατυπώθηκε στο 22/21-12-01 πρακτικό του, απο¬ 
φασίζουμε: 

Εγκρίνουμε την 23/01 απόφαση του Διοικητικού Συμβου¬ 
λίου του Κ.Α.Π.Η. Χαλανδρίου περί εγκρίσεωςτου Θργανι- 
σμού Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ 
ΥΠΗΡΕΣΙΑΣ 

Άρθρο 1 

Η υπηρεσία του Νομικού Προσώπου «Κέντρο Ανοιχτής 
Προστασίας Ηλικιωμένων» Δήμου Χαλανδρίου συγκροτεί¬ 
ται όπως ορίζει ο παρών Οργανισμός Εσωτερικής Υπηρε¬ 
σίας σε τρία τμήματα. 

1. Τμήμα Κοινωνικής Πολιτικής και Διοίκησης. 

2. Τμήμα Υγειονομικής Υπηρεσίας 

3. Τμήμα Πληροφσρικής 

Άρθρο 2 

Οι οργανικές θέσεις του Ν. Π. Κ.Α.Π.Η. Δήμου Χαλανδρί¬ 
ου διαρθρώνονται σε κλάδσυς ως ακολούθως. 

Ι.Μια (1) θέση του κλάδου Τ.Ε. 2 Κοινωνικών Λειτουργών 

2. Μια (1) θέση του κλάδου Τ.Ε. 10 Φυσιοθεραπευτών 

3. Μια (1) θέση του κλάδου Τ.Ε. 8 Αδελφών Νοσοκόμων 

4. Μια (1) θέση του κλάδου Δ.Ε. 30 τεχνίτης-Β.Φυσ/τη 

5. Μία (1) θέση του κλάδου Δ.Ε. 38 χειριστών Η/Υ 

6. Δύο (2) θέσεις του κλάδου Υ.Ε.15 Θικογενειακών Βοη¬ 
θών 

7. Τρείς(3) θέσεις του κλάδου Υ.Ε.16 Καθαριστριών 

Θ τρόπος πρόσληψης και τα τυπικά προσόντα διορισμσύ 
για τις παραπάνω θέσεις είναι τα οριζόμενα από τις εκά- 
στοτε ισχύουσες διατάξεις «περί αποκατάστασης προσω¬ 
πικού ΘΤΑ». 

Άρθρο 3 

Οι προϊστάμενοι των τμημάτων ορίζονται ως εξής: 

1. Ο προϊστάμενος του τμήματος Κοινωνικής Πολιτικής 
και Διοίκησης από τον κλάδο Τ.Ε.2 με βαθμό Α’. Αν δεν 
υπάρχουν υπάλληλοι με τον βαθμό αυτό, από υπαλλήλους 
με βαθμό Β' οι οποίοι έχουν συμπληρώσει ελάχιστο χρόνο 
υπηρεσίας σκτώ (8) χρόνια στον βαθμό αυτό και αν δεν 
υπάρχουν, από υπαλλήλους Β' βαθμού με λιγότερα χρόνια 
υπηρεσίας. 

2. Ο προϊστάμενσς τσυ τμήματος Υγειονομικής υπηρε¬ 
σίας ορίζεται από τους κλάδους Τ.Ε. 10, Τ.Ε.8 με τις ως άνω 
προϋποθέσεις. 

3. Γ ια τσ Τμήμα Πληροφορικής ως Προϊστάμενος επιλέ¬ 
γεται υπάλληλος κλάδου ΔΕ 38 Χειριστών Η/Υ με βαθμό Α' 
και εάν δεν υπάρχει υπάλληλος με βαθμό Β' και οκταετή 
τουλάχιστον υπηρεσία, στο βαθμό αυτό και εάν δεν υπάρ- 

χει υπάλληλος του κλάδου αυτού με λιγότερο χρόνο υπη¬ 
ρεσίας στο βαθμό Β'. 

Άρθρο 4 

Οι αρμοδιότητες και τα αντικείμενα Τμημάτων και Ειδικο¬ 
τήτων αναφέρονται στον οργανισμό αυτό και καθορίζσνται 
ως εξής. 

Α. Πρσϊστάμενος Κοινωνικής Πολιτικής και Διοίκησης: 
Έχει την ευθύνη οργάνωσης και λειτουργίας των υπηρε¬ 
σιών του Ν.Π., ασκεί τον συντονισμό και την εποπτεία των 
εργαζσμένων ταυ τμήματός του και εισηγείται στον Πρόε¬ 
δρο Δ.Σ. κάθε θέμα που αφορά την κατάσταση του προσω¬ 
πικού. 

Συμμετέχει στις συνεδριάσεις του Δ.Σ. και αναπληρώνε¬ 
ται σε περίπτωση απουσίας ή κωλύματος από τον Προϊστά¬ 
μενο Υγειονομικής Υπηρεσίας. 

Β. Πρσϊστάμενος τμήματος Υγειονομικής Υπηρεσίας 
Συνεργάζεται και συντονίζει το προσωπικό του τμήματος, 
το εποπτεύει για την σωστή εκτέλεση των καθηκόντων του 
με στόχο την ορθή και εύρυθμη λειτουργία ταυ τμήματος. 

Συνεργάζεται, για την εισήγηση των θεμάτων του τμήμα¬ 
τος του στο Δ.Σ., με τον Προϊστάμενο Κοινωνικής Πολιτικής 
και Διοίκησης. 

Γ. Προϊστάμενος τμήματος Πληροφορικής 
Συνεργάζεται και συντσνίζειτο πρσσωπικότου τμήματος, 
το εποπτεύει για την σωστή εκτέλεση των καθηκόντων του 
με στόχο την ορθή και εύρυθμη λειτουργία ταυ τμήματος. 

Συνεργάζεται, για την εισήγηση των θεμάτων του τμήμα¬ 
τος του στο Δ.Σ., με τον Προϊστάμενο Κοινωνικής Πολιτικής 
και Διοίκησης. 

Δ. Ειδικότητες 

1. Κοινωνικοί Λειτουργοί 

Ο Κοινωνικός Λειτουργός στα πλαίσια του Κ.Α.Π.Η. 
α. Συνεργάζεται με τα μέλη με σκσπό να συμβάλει στην 
αντιμετώπιση τυχόν ψυχσλογικών, ατομικών ή οικογενεια¬ 
κών προβλημάτων σεβόμενος την προσωπικότητα την αξιο¬ 
πρέπεια και τα δικαιώματα του μέλους. 

β. Συνεργάζεται με το υπόλοιπο προσωπικό του Κέντρου 
με σκοπό την καλύτερη εξυπηρέτηση των προστατευόμε- 
νων μελών. 

γ. Έχει την ευθύνη για την οργάνωση, εκπαίδευση και 
αξιοπαίηση των εθελοντών, καθώς και για την πρακτική 
άσκηση σπουδαστών Κσινωνικής Εργασίας, που τυχόν θα 
εκπαιδεύονται στο Κέντρο. 

δ. Έχει την ευθύνη της επικοινωνίας με τους τοπικαύς πα¬ 
ράγοντες της περιοχής που λειτουργεί το Κέντρο με σκοπό 
την ενημέρωση και την συμμεταχή τους. 

ε. Οργανώνει σύμφωνα με το εγκεκριμένο πρόγραμμα τις 
εκδηλώσεις του Κέντρου. 

2. Φυσικοθεραπευτές 

Ο Φυσικοθεραπευτής στα πλαίσια του Κ.Α.Π.Η.: 
α. Εφαρμόζει ύστερα από γραπτή εντολή του ιατρού. Φυ¬ 
σιοθεραπευτική αγωγή στα μέλη που έχουν ανάγκη απ’ αυ¬ 
τήν. 

β. Παρέχει φ/πεια κατ’ οίκαν στα μέλη σε ειδικές περιπτώ¬ 
σεις (ημιπληγία, τετραπληγία κ.λ.π.) και με προϋπόθεση ότι 
στερσύνται πόρων και ασφαλιστικής κάλυψης. 

γ. Έχει την ευθύνη για την πρακτική άσκηση σπουδαστών 
Φ/πείας που τυχόν εκπαιδεύονται στο Κέντρο. 

3. Αδελφές Νοσοκόμες 

Η Αδελφή Νοσοκόμα στα πλαίσια του Κ.Α.Π.Η. 


α. Βοηθά τον γιατρό τις ημέρες και ώρες παυ λειτουργεί 
το ιατρείο. 

β. Μαζί με τον γιατρό έχει την ευθύνη για την φύλαξη και 
διαχείριση του φαρμακευτικού και υγειανομικαύ υλικού ταυ 
Κέντραυ. 

γ. Επισκέπτεται με εντολή του ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληραφορίες σχετικά με θέματα 
ατομικής και δημόσιας υγείας. 

4. Χειριστής Η/Υ 

Ο χειριστής Η/Υ στα πλαίσια του Κ.Α.Π.Η. χειρίζεται τα 
προγράμματα των υπηρεσιών του Κ.Α.Π.Η. στους Ηλεκτρο¬ 
νικούς Υπολογιστές. 

5. Οικογενειακοί βοηθοί 

α. Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, για τις περιπτώσεις που ζουν 
μόνοι τους και έχουν ιδιαίτερες ανάγκες βαήθειας. 

Η βοήθεια συνίσταται στην παροχή υπηρεσιών μέσα στο 
σπίτι όπως ελαφρύ μαγείρεμα, καθαριότητα, πραμήθεια 
τροφίμων. 

β. Λειτουργεί το κυλικείο του Κ.Α.Π.Η. και βαηθά στην κα¬ 
θαριότητα και τον ευπρεπισμό των χώρων του Κ.Α.Π.Η. 

6. Καθαρίστριες 

α. Η καθαρίστρια στα Κ.Α.Π.Η. εκτελεί τις εργασίες κα¬ 
θαριότητας όλων των εσωτερικών και εξωτερικών ταυ χώ¬ 
ρων. 

β. Επιμελείται την καθαριότητα του κυλικείου και βοηθά 
στην λειτουργία ταυ. 

Άρθρο 5 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προβά¬ 
δισμα, τις ηθικές αμαιβές, τα πειθαρχικά αδικήματα, την λύ¬ 
ση της υπαλληλικής σχέσεις καιτην ιατροφαρμακευτική πε¬ 
ρίθαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις. 

Άρθρο 6 

Οι προβλεπόμενες από τον παρόντα Ο.Ε.Υ. θέσεις κατά 
κλάδα καλύπτουν τους εργαζόμενους στο Ν.Π. καθώς και 
ορισμένο επιπλέον αριθμό θέσεων για την κάλυψη των υφι¬ 
σταμένων και μελλοντικών αναγκών των υπηρεσιών του 
Ν.Π. 

Η κατανομή του προσωπικού στα τρία Κ.Α.Π.Η. γίνεται με 
απόφαση του Προέδρου Δ.Σ. του Ν.Π. ανάλογα με τις ανά¬ 
γκες των υπηρεσιών, τα πρασόντα, την πείρα και τις γνώ¬ 
σεις των υπαλλήλων σε ειδικά αντικείμενα. 

Άρθρο 7 

1. Η σύσταση του Ο.Ε.Υ. δεν επηρεάζειτοντρέχοντα προ¬ 
ϋπολογισμό του Κ.Α.Π.Η. 

2. Η δαπάνη για την εν γένει λειτουργία του Ν.Π. θα καλύ¬ 
πτεται από: 

α. Την ετήσια επιχσρήγηση ταυ Δήμου. 

β. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

γ. Κάθε άλλη νόμιμη πρόσοδο. 

Άρθρο 8 

Η ισχύς του παρόντος Ο.Ε.Υ. ισχύει από την δημασίευσή 
του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη Δαπάνης 

Απά τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Κ.Α.Π.Η.Ο.Ε. 
2001. Προκαλείται δαπάνη εις δρχ.60.000.000 για καθένα 
από τα επόμενα Ο. Ε. 

Για την ανωτέρω δαπάνη θα εγγράφει πίστωση 
δρχ.60.000.000 6 176.082,17 στον Κ.Α.05/111.1 του υπό 
κατάρτιση προϋπολογισμού Ο.Ε. 2002. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 Δεκεμβρίου 2001 

Ο Γενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 185905 

(3) 

Έγκριση Ο. Ε. Υ. Πνευματικού - Πολιτιστικού Κέντρου 
Αλοννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις α)του άρθρου 12 του Ν.1188/81 όπως 
αντικαταστάθηκε μετά άρθρο 8παρ.5 Ν.2307/95. 

β) του άρθρου 34 κ.επ. Ν.2190/94. 

γ) του Π.Δ. 37α /1987 όπως συμπληρώθηκε με τα Π.Δ. 
22/22-1-90 και 50/5-3-01. 

2. Την 4/2001 απόφαση του Πνευματικού - Πολιτιστικού 
Κέντρου Δήμου Αλοννήσου καθώς και την αριθ.24/2001 
απόφαση του Δημοτικού Συμβουλίου Αλοννήσου με την 
οποία ψηφίσθηκε ο Θ.Ε.Υ. του Πνευματικού - Πολιτιστικού 
Κέντρου Δήμου Αλοννήσου. 

3. Την 8/2001 (θέμα Ιο) σύμφωνη γνώμη του Υπηρεσια¬ 
κού Συμβουλίου Ο.Τ.Α. Ν. Μαγνησίας. 

4. Την 161238/10-5-01 (ΦΕΚ 597/Β/2001) απόφαση του 
Γεν. Γραμματέα Περιφέρειας Θεσσαλίας περί παροχής 
εξουσιοδότησης για υπογραφή εγγράφων στον Προϊστά¬ 
μενο της Δ/νσης Τοπ. Αυτ/σης & Δ/σης Μαγνησίας, αποφα¬ 
σίζουμε: 

Εγκρίνουμε την 24/2001 απόφαση του Δημοτικού Συμ¬ 
βουλίου Αλοννήσου με την οποία ψηφίσθηκε ο Θργανισμός 
Εσωτερικής Υπηρεσίας του Πνευματικού - Πολιτιστικού Κέ¬ 
ντρου Δήμου Αλοννήσου, ως εξής: 

ΘΡΓΑΝΙΣΜΘΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΝΕΥΜΑΤΙΚΟΥ-ΠΟΛΙΤΙΣΤΙΚΘΥ ΚΕΝΤΡΘΥ 
ΔΗΜΟΥ ΑΛΘΝΝΗΣΘΥ. 

ΜΕΡΟΣ ΠΡΩΤΟ 
ΔΙΑΡΘΡΩΣΗ ΥΠΗΡΕΣΙΩΝ 

Γραφείο Προέδρου Διοικητικού Συμβουλίου-Νομικού 
Συμβούλου-Δημοσίων Σχέσεων και Τύπου. 

Οι υπηρεσίες του Πνευματικού-Πολιτιστικού Κέντρου συ¬ 
γκροτούνται σε δύο τμήματα 

Α. Τμήμα Διοικητικών -Οικονομικών Υπηρεσιών 

1) Γ ραφείο Διοίκησης - Πρωτοκόλλου - Διεκπεραίωσης - 
Αρχείου - Διοικητικού Συμβουλίου - Προσωπικού. 

2) Γ ραφείο Προϋπολογισμού και Οικονομικών Προγραμ¬ 
μάτων - Εκκαθάρισης Δαπανών - Προμηθειών - Διαχείρισης 
Υλικού και Αποθήκης - Διαχείρισης Περιουσίας Πνευματι¬ 
κού - Πολιτιστικού Κέντρου κινητής και ακίνητης. 

Β. Τμήμα Πολιτιστικών Δραστηριοτήτων και Υποστήριξης 


1) Γραφείο Διοργάνωσης και Συντονισμού Πολιτιστικών 
Δραστηριοτήτων - Εκδηλώσεων - Διαγωνισμών. 

2) Γραφείο Εκπαιδευτικών Προγραμμάτων και Επιμόρ¬ 
φωσης. 

3) Γ ραφείο Δημοτικής Βιβλιοθήκης - Πινακοθήκης. 

4) Γραφείο Μουσείου Λαϊκής Τέχνης και Παράδοσης - 
Θεατρικής Παιδείας - Χορού - Μουσικών Δραστηριοτήτων. 


ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΡΜΟΔΙΟΤΗΤΕΣ ΤΜΗΜΑΤΩΝ ΚΑΙ ΓΡΑΦΕΙΩΝ 

Γραφείο Προέδρου Διοικητικού Συμβουλίου -Νομικού 
Συμβούλου-Δημοσίων Σχέσεων και Τ ύπου. 

Φροντίζει για την διεκπεραίωση κάθε εργασίας που ανα¬ 
θέτει ο Πρόεδρος στο Γραφείο και που δεν εμπίπτει στον 
κύκλο εργασιών των άλλων Υπηρεσιών του Πνευματικού 
Κέντρου Δήμου. 

Επιμελείται της προσωπικής αλληλογραφίας και του κα¬ 
θορισμού ημερών και ωρών που μπορεί να δέχεται διάφο¬ 
ρες Επιτροπές και Δημότες ο Πρόεδρος. 

Τηρεί ιδιαίτερο πρωτόκολλο εισερχομένων και εξερχόμε- 
νων εγγράφων. 

Γραφείο Νομικού Συμβούλου. Παρέχει τις Νομικές συμ¬ 
βουλές του όταν αυτό του ζητηθεί και εκδίδει τις σχετικές 
γνωμοδοτήσεις και υπερασπίζεται το Νομικό Πρόσωπο 
όταν αυτό εγκαλείται από την Δικαιοσύνη. 

Ελέγχει την πληρότητα και την νομιμότητα των συμβάσε¬ 
ων που συνάπτει το Πνευματικό Κέντρο με τρίτους. 

Το γραφείο επιδιώκει να δημιουργήσει αμοιβαία εμπιστο¬ 
σύνη και κατανόηση μεταξύ των δημοτών και του Πνευματι¬ 
κού Κέντρου. 

Είναι υπεύθυνο για την καλύτερη προβολή προς τους δη¬ 
μότες και το ευρύτερο κοινό όλωντων δραστηριοτήτωντου 
Πνευματικού Κέντρου χρησιμοποιώντας τα μέσα μαζικής 
επικοινωνίας και άλλο πρόσφορο μέσο. 

Ακόμα προτείνει στη Διοίκηση εκδηλώσεων που στοχεύ¬ 
ουν στην γενικότερη πολιτιστική και κοινωνική αναβάθμιση 
του Πνευματικού Κέντρου αλλά και συγχρόνως υποστηρί¬ 
ζει τις ήδη προγραμματισμένες εκδηλώσεις. 

Αξιολογεί τα δημοσιεύματα του τύπου που έχουν σχέση 
με τα ενδιαφέροντα του Πνευματικού Κέντρου και κάνει 
έρευνες και εισηγήσεις προς την Διοίκηση. 

Είναι υπεύθυνο για την προσέγγιση, καλή επικοινωνία, και 
συνεργασία των από κοινού εκδηλώσεων του Πνευματικού 
Κέντρου με τις Πρεσβείες και στους ξένους πολιτιστικούς 
οργανισμούς, εκπαιδευτικά ινστιτούτα κ.λ.π. 

Επίσης είναι υπεύθυνο για την προβολή αυτών των εκδη¬ 
λώσεων χρησιμοποιώντας τα μέσα μαζικής επικοινωνίας 
καθώς και κάθε άλλο πρόσφορο μέσο. 

Ακόμα προτείνει στη Διοίκηση εκδηλώσεις που στοχεύ¬ 
ουν στην προβολή του Πνευματικού Κέντρου στο Εξωτερι¬ 
κό. 

Τέλος, αξιολογεί τα δημοσιεύματα του ξένου Τύπου που 
έχουν σχέση με αρμοδιότητές του. 

Το γραφείο έχει την ευθύνη της ενημέρωσης και πληρο¬ 
φόρησης των δημοσίων φορέων και των μέσων μαζικής επι¬ 
κοινωνίας. 

Το γραφείο έχει ως αρμοδιότητα την άμεσα ενημέρωση 
των δημοτών για τις δραστηριότητες του Πνευματικού Κέ¬ 
ντρου. 

Το Γ ραφείο είναι υπεύθυνο για τον σχεδίασμά και επιμέ- 

λεία μακέτας και εκτύπωσης προσκλήσεων, αφισών, κατα¬ 
λόγων, διαφημιστικών εντύπων, προγραμμάτων και κατα- 
χωρήσεων. 

Α. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο Διοίκησης - Πρωτοκόλλου - Διεκπεραίωσης 
Αρχείου - Διοικητικού Συμβουλίου - Προσωπικού: 

Φροντίζει για την τήρηση της ισχύουσας κάθε φορά νο¬ 
μοθεσίας σχετικά με τους υπαλλήλους και την λειτουργία 
του Οργανισμού. 

Εισηγείται στα αρμάδια όργανα κάθε τι που έχει σχέση με 
την λειτουργία του Νομικού Προσώπου και ενεργεί την σχε¬ 
τική αλληλογραφία. 

Επιμελείται της παραλαβής, πρωτοκάλλησης, ευρετηρία- 
σης και συσχέτισης άλωντων εισερχομένων εγγράφων και 
της τήρησης των φακέλων του αρχείου του Νομικού Προ¬ 
σώπου και εισηγείται την καταστροφή του θεωρούμενου 
ως αχρήστου. 

Διεκπεραιώνει την εισερχόμενη και εξερχόμενη αλληλο¬ 
γραφία και επικυρώνει αντίγραφα αυτής. 

Μελετά και σχεδιάζει κάθε τι που του ανατίθεται από την 
Διοίκηση σχετικά με τις δημοσιεύσεις για τους διαγωνι¬ 
σμούς, προκηρύξεις κ.λ.π. του Νομικού Προσώπου. 

Καταρτίζει ημερήσια διάταξη των συνεδριάσεων του Δ.Σ, 
κοινοποιεί αυτή στα Μέλη του, και επιμελείται της έκδοσης 
των σχετικών αποφάσεων. 

Τηρεί τα πρακτικά συνεδριάσεων και μεριμνά για την επι¬ 
κύρωση των πρακτικών και την έγκριση των αποφάσεων 
κ.λ.π. απά την αρμάδια Δημόσια Αρχή και σε συνέχεια την 
προώθησή τους στις αρμόδιες προς εκτέλεση υπηρεσίες. 

Τηρεί τα μητρώα και τους ατομικούς φακέλους όλου του 
Προσωπικού και φροντίζει για τη συνεχή παρακολούθηση 
και ενημέρωσή τους. Επιμελείται όλων των διαδικασιών 
πρόσληψης, τοποθέτησης, εκπαίδευσης, πειθαρχικών υπο¬ 
θέσεων, αδειών, μισθοδοσίας, κ.λ.π. 

2. Γραφείο Προϋπολογισμού και Οικονομικών Προγραμ¬ 
μάτων - Προμηθειών - Διαχείρισης Υλικού και Αποθήκης - 
Διαχείρισης Περιουσίας Πνευματικού Κέντρου: 

Συντάσσει σε συνεργασία με τις αρμόδιες υπηρεσίες του 
Δήμου τον προϋπολογισμό εσόδων και εξόδων. 

Παρακολουθεί γενικά την πορεία εκτέλεσης του 
πρου/σμοϋ , την αναμάρφωση , την εγγραφή νέων εσάδων 
και χορήγηση συμπληρωματικών εκτάκτων πιστώσεων. 

Παρακολουθείτηνπορείατωνεξόδωντου πρου/σμοϋ και 
ενημερώνει εγκαίρως τις αρμόδιες υπηρεσίες για την σύ¬ 
νταξη εκθέσεων δαπανών όταν οι εγκεκριμένες απορρο- 
φώνται. 

Τηρεί αρχείο ετησίων απολογισμών του Πνευματικού Κέ¬ 
ντρου εσόδων και εξόδων σύμφωνα με απολογιστικές κα¬ 
ταστάσεις τις οποίες συντάσσει η Διαχείριση Ταμείου. 

Γενικά παρέχει στο Διοικητικό Συμβούλιο κάθε οικονομι¬ 
κό στοιχείο το οποίο ήθελε ζητηθεί κατά την πορεία υλοποι- 
ήσεως του πρου/σμού. 

Επιμελείται για την εκκαθάριση και εντολή πληρωμής κά¬ 
θε δαπάνης του Νομικού Προσώπου, εκδίδει τα σχετικά 
εντάλματα στο άνομα των δικαιούχων, καταχωρεί αυτά στα 
οικεία βιβλία και στη συνέχεια μετά την υπογραφή τους απά 
τους αρμοδίους τα διαβιβάζει στο Ταμείο. 

Διαχειρίζεται τα πάσης φύσεως υλικά όλων των υπηρε¬ 
σιών του Πνευματικού Κέντρου όπως η γραφική ύλη, έντυ¬ 
πα κ.λ.π. απαραίτητα για την λειτουργία των υπηρεσιών. 

Τηρείτο υπό του Νόμου προβλεπόμενα βιβλία εισαγωγής 
και εξαγωγής υλικών εκδίδοντας τα δελτία εισαγωγής και 
εξαγωγής αντίστοιχα. 

Τηρεί βιβλίο αποθήκης παραλαβής και παράδοσης άχρη¬ 
στου υλικού και μεριμνά για την ενέργεια εκποιήσεως ή κα- 


ταστροφήςτων άχρηστων υλικών άλωντων υπηρεσιών απά 
τις οριζάμενες επιτροπές. 

Είναι αρμόδιο για την συγκέντρωση των πάσης φύσεως 
τίτλων της ακίνητης περιουσίας του Πνευματικού Κέντρου, 
την κατάρτιση ειδικού φακέλου για κάθε ακίνητο που θα πε¬ 
ριέχει όλα τα στοιχεία που θεμελιώνουν τα επί του ακινήτου 
δικαιώματα για την περιφρούρηση των συμφερόντων του 
Πνευματικού Κέντρου. 

Επίσης το γραφείο αυτό μπορεί να προβαίνει στην εκμί- 
σθωση ακίνητων του Πνευματικού Κέντρου ή στην απόκτη¬ 
ση αυτών υπέρ των σκοπών του Πνευματικού Κέντρου. 

Συγκεντρώνει από τις Υπηρεσίες τα απαραίτητα στοιχεία 
που χρειάζονται για την διενέργεια των προμηθειών. 

Τηρεί ιδιαιτέρους φακέλους για κάθε είδους προμήθειες. 

Είναι ενήμερο πάντοτε επί των τιμών για κάθε είδος στην 
αγορά και τηρεί βιβλίο των προμηθευτών για κάθε είδος. 

Μεριμνά για την έγκαιρη προμήθεια των αναγκαίων υλι¬ 
κών κατά την ολοκλήρωση της διαδικασίας προμηθειών. 

Ενεργεί τους διαγωνισμούς (πρόχειρους, δημοπρασίες, 
ή απ’ ευθείας ανάθεσης). 

Διαβιβάζεται στο Γενικό Χημείο του Κράτους για έλεγχο 
και αξιολόγηση εκείνα τα είδη για τα οποία υπάρχουν ειδι¬ 
κοί άροι στις σχετικές συμβάσεις. 

Παρακολουθεί την τήρηση των όρων των συμβάσεων για 
την ορθός των οριζομένων προθεσμιών παράδοση των υλι¬ 
κών από τους προμηθευτές, την επιβολή ποινικής ρήτρας 
σε περίπτωση εκπρόθεσμων παραδόσεων ή την χορήγηση 
παρατάσεων εάν αυτό καθορίζεται στις συμβάσεις ή στις 
διακηρύξεις. 

Παραλαμβάνει τα τιμολόγια από τους προμηθευτές και 
αφού ολοκληρώσει το σχετικό φάκελο Προμήθειας με άλα 
τα απαιτούμενα δικαιολογητικά τα διαβιβάζει εις διπλούν 
καινομίμως επικυρωμένα στο Γραφείο Εκκαθάρισης Δαπα¬ 
νών για την έκδοση εντάλματος. 

Β) ΤΜΗΜΑ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ ΚΑΙ 
ΥΠΟΣΤΗΡΙΞΗΣ 

1. Γ ραφείο Διοργάνωσης και Συντονισμού Πολιτιστικών 
Δραστηριοτήτων: 

Το γραφείο αναλαμβάνει την διοργάνωση των μουσικών 
εκδηλώσεων σε συνεργασία με καλλιτέχνες απά το εσωτε¬ 
ρικό και εξωτερικό. 

Φροντίζει για την δυνατόν καλύτερη παρουσίαση των εκ¬ 
δηλώσεων αυτών. 

Αναλαμβάνει την διοργάνωση εκθέσεων ζωγραφικής, χα¬ 
ρακτικής, γλυπτικής, φωτογραφίας, κ.α. σε συνεργασία με 
καλλιτέχνες από το εσωτερικό και εξωτερικό. 

Φροντίζει για την δυνατόν καλύτερη παρουσίαση αυτών. 

Το γραφείο αναλαμβάνει την διοργάνωση των Θεατρικών 
Εκδηλώσεων σε συνεργασία με καλλιτέχνες από το εσωτε¬ 
ρικό και εξωτερικό. 

Φροντίζει για την δυνατόν καλύτερη παρουσίαση αυτών 

Αναλαμβάνειτην διοργάνωση των Εκδηλώσεων Χορού σε 
συνεργασία με καλλιτέχνες από το εσωτερικό και εξωτερι¬ 
κό. 

Φροντίζει για την δυνατόν καλύτερη παρουσίαση αυτών. 

Διοργανώνει εκδηλώσεις που έχουν σχέση με τη Λογοτε¬ 
χνία και τα Γ ράμματα. 

Φροντίζει για την δυνατόν καλύτερη παρουσίαση αυτών. 

Έχει την ευθύνη για τον προγραμματισμό, την επιμέλεια 
και διεξαγωγή όλων των θεσμοθετημένων βραβείων του 
Πνευματικού Κέντρου. 

Οργανώνει τις εκδηλώσεις απονομής. 

Συνεργάζεται με τις επιτροπές αξιολόγησης, τηρεί πρα¬ 
κτικά συνεδριάσεων, συγκαλεί αυτές. 

2. Γραφείο Εκπαιδευτικών Προγραμμάτων και Επιμόρ¬ 
φωσης: 

Το γραφείο έχει την ευθύνη για την συνεχή επιμόρφωση 
του πολίτη πάνω σε θέματα που ανεβάζουν το πολιτιστικό 
επίπεδό του και προωθούν τέχνες άγνωστες στο ευρύ κοι¬ 
νό. 

Έχει την ευθύνη της επιλογής των κατάλληλων εκπαιδευ¬ 
τών και της πληρέστερης σύνθεσης των Τμημάτων των 
Προγραμμάτων αυτών. 

Έχει την ευθύνη κατάρτισης και συντονισμού των προ¬ 
γραμμάτων Μουσικής Εκπαίδευσης. 

Σκοπός του γραφείου είναι η συνεχής και αδιάλειπτη επι¬ 
μόρφωση των δημοτών πάνω στα μουσικά πράγματα. 

Έχει την ευθύνη της επιλογής των κατάλληλων εκπαιδευ¬ 
τών και της πληρέστερης σύνθεσης των Τμημάτων των 
Προγραμμάτων αυτών. 

Έχει την ευθύνη της κατάρτισης και συντονισμού των επι- 
δοτουμένων και μη προγραμμάτων Ε.Ο.Κ., της έγκρισης 
των σχετικών πιστώσεων, και της επιλογής των εκπαιδευ¬ 
τών και εκπαιδευομένων των τμημάτων. 

Επιμελείται των ξεναγήσεων που οργανώνει το Πνευματι¬ 
κό Κέντρο. 

Καταρτίζει το πρόγραμμα και επιλέγει τους ξεναγούς. 

3. Γραφείο Δημοτικής Βιβλιοθήκης - Πινακοθήκης: 

Το γραφείο αυτό παρέχει τις απαραίτητες πληροφορίες 
στον αναγνώστη για την προσέγγιση του αντικειμένου που 
τον ενδιαφέρει. 

Επίσης έχει την ευθύνη του δανεισμού των βιβλίων σε 
αναγνώστες. 

Υποχρεούται στην τήρηση αρχείου καρτελών των μελών 
και στην σύνταξη στατιστικών στοιχείων σε τακτά χρονικά 
διαστήματα. 

Έχει την ευθύνη της αρχειοθέτησης και διάθεσης στους 
αναγνώστες περιοδικών και εφημερίδων προς ανάγνωση 
και αναζήτηση στοιχείων από έντυπα τρέχουσας κυκλοφο¬ 
ρίας αλλά και από έντυπα αρχείου. 

Επεξεργάζεται το υλικό που εισέρχεται στο Τμήμα κάνει 
την επιλογή του, την ταξινόμηση και όλες τις υπόλοιπες βι- 
βλιοθηκονομικές εργασίες. 

Στο γραφείο αυτό γίνεται η ηλεκτρονική επεξεργασία του 
υλικού και η μικροφωτογράφιση κάθε εντύπου που εισέρ¬ 
χεται στο γραφείο. 

Επίσης το γραφείο είναι υπεύθυνο για την αρχειοθέτηση 
παντός εντύπου που εισέρχεται στο γραφείο. 

Έχει την ευθύνη της συντήρησης του φθαρμένου υλικού 
με τεχνικές μεθόδους αν είναι αναγκαίο της τμηματικής 
αντικατάστασής του. 

Η δημιουργία προκειμένου να καταστεί δυνατή η έκδοση 
βιβλίων από το Πνευματικό Κέντρο του Δήμου Αλοννήσου. 
Το περιεχόμενο και η σκοπιμότητα των εκδόσεων θα καθο¬ 
ρίζονται από το Διοικητικό του Συμβούλιο. 

Το γραφείο συγκεντρώνει τις σχετικές προτάσεις για την 
έκδοση ετοιμότυπων έργων και τις προωθεί στο Δ.Σ. ή στην 
αρμόδια επιτροπή. Διερευνά τις δυνατότητες για την ανά¬ 
θεση συγγραφικού έργου προκειμένου να πραγματοποιη¬ 
θούν εκδόσεις επί θεμάτων που αποφασίζει το Δ.Σ. ή αρμό¬ 
δια επιτροπή Συντάσσει εκδοτική μελέτη με πρου/σμό του 
προς έκδοσιν έργου, που υποβάλλεται στο Δ.Σ. ή την αρμό¬ 
δια επιτροπή. Αναλαμβάνει την προβολή και την προώθηση 
του βιβλίου. 

Επίσης αναλαμβάνει την οργάνωση και την προώθηση 
των εργασιών της στοιχειοθεσίας, φωτογραφικής επεξερ¬ 
γασίας, εκτύπωσης και βιβλιοδεσίας. 

Συντονίζει τους μακετίστες, επιμελητές, διορθωτές και 
γενικώς όλους τους παράγοντες της τεχνικής εκτέλεσης 
του βιβλίου. 


Το γραφείο έχει την ευθύνη της καταγραφής της εικαστι¬ 
κής περιουσίας του Δήμου. 

Τηρεί βιβλίο Μητρώου στο οποίο είναι εγγεγραμμένα όλα 
τα εικαστικά περιουσιακά στοιχεία του δήμου. 

Επίσης είναι αρμόδιο για την αποδοχή και εκτίμηση των 
Δωρεών των έργων Τέχνης που γίνονται στον Δήμο Αλον¬ 
νήσου. 

Το γραφείο τηρεί καρτέλες για κάθε εικαστικό έργο που 
διαθέτει και συνεχίζει την καρτελογράφηση για κάθε νέο 
έργο που έρχεται στην κυριότητα του Δήμου Αλοννήσου. 

Έχει την ευθύνη της συντήρησης των έργων τέχνης της 
Δημοτικής Πινακοθήκης και όλων των καλλιτεχνικών αντι¬ 
κειμένων του Πνευματικού Κέντρου. 

4. Γ ραφείο Μουσείου ΛάίκήςΤέχνης και Παράδοσης - Θε¬ 
ατρικής Παιδείας - Χορού - Μουσικών Δραστηριοτήτων: 

Το γραφείο έχει την ευθύνη για την Επιστημονική Τεκμη¬ 
ρίωση όλων των Λαογραφικών Αντικειμένων που περιέχο- 
νται στην κυριότητα του Δήμου Αλοννήσου και την ορθή συ¬ 
ντήρηση των. 

Επίσης είναι υπεύθυνο για την προβολή και προώθηση 
του βιβλίου που έχει σχέση μετην Αάίκή Τέχνη και Παράδο¬ 
ση. Επίσης είναι υπεύθυνο για την βιβλιοθηκονομική οργά¬ 
νωση της βιβλιοθήκης. 

Ερευνά και αυτό για κάθε νέα έκδοση και προτείνει τον 
εμπλουτισμό της βιβλιοθήκης. 

Έχει την ευθύνη για την δημιουργία Τμημάτων διδασκα¬ 
λίας Κλασικού Μπαλέτου καθώς και για την διοργάνωση εκ¬ 
δηλώσεων σε συνεργασία με άλλες αρμόδιες υπηρεσίες 
του Πνευματικού Κέντρου με θέμα το Κλασικό Μπαλέτο. 

Φροντίζει για την διάδοση του Κλασικού Μπαλέτου. 

Επίσης έχει την ευθύνη για την δημιουργία Τμημάτων δι¬ 
δασκαλίας Σύγχρονου - Μοντέρνου χορού καθώς και για 
την διοργάνωση εκδηλώσεων - σε συνεργασία με άλλες αρ¬ 
μόδιες υπηρεσίες του Πνευματικού Κέντρου - με θέμα τους 
Χορούς αυτούς. 

Φροντίζει για την διάδοση των Χορών αυτών. 

Έχει την ευθύνη για την δημιουργία Τμημάτων διδασκα¬ 
λίας Δημοτικών - Λαϊκών Χορών καθώς και για την διοργά¬ 
νωση εκδηλώσεων - σε συνεργασία με Αλλες αρμόδιες υπη¬ 
ρεσίες του Πνευματικού Κέντρου - με θέμα τους χορούς αυ¬ 
τούς. 

Φροντίζει για την διάδοση και προβολή των Χορών αυτών. 

Το γραφείο έχει την ευθύνη για την δημιουργία τμημάτων 
διδασκαλίας της θεατρικής Τέχνης. 

Επίσης σκοπός του είναι να προβάλλει την Θεατρική Τέ¬ 
χνη με εκδηλώσεις σε συνεργασία με τις αρμόδιες υπηρε¬ 
σίες του Πνευματικού Κέντρου. 

Συνεργάζεται με τις αρμόδιες υπηρεσίες για την επιτυχή 
διεξαγωγή των εκδηλώσεων και των εκπαιδευτικών προ¬ 
γραμμάτων. 

Πλαισιώνει διάφορες επίσημες εκδηλώσεις του Δήμου με 
την εκτέλεση αναλόγου περιεχομένου μουσικών συνθέσε¬ 
ων. Οργανώνει συναυλίες και ρεσιτάλ. 

Επίσης μεριμνά για τις ηχογραφήσεις έργων κ.λ.π. 

Το γραφείο έχει ως σκοπό την οργάνωση συναυλιών και 
συμμετέχει εν γένει σε μουσικές εκδηλώσεις. 

Είναι υπεύθυνο για την προβολή του έργου της Χορω¬ 
δίας. 

Συνεργάζεται με τις αρμόδιες υπηρεσίες για την επιτυχή 
διεξαγωγή των εκδηλώσεων και των εκπαιδευτικών προ¬ 
γραμμάτων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΜΕΡΟΣ ΤΡΙΤΟ 
ΑΡΘΡΟ 3 

ΚΑΤΗΓΟΡΙΕΣ ΚΑΙ ΚΑΑΔΟΙ ΠΡΟΣΩΠΙΚΟΥ 

1.ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 
Οι θέσεις των μονίμων υπαλλήλων του Πνευματικού - Πο¬ 
λιτιστικού Κέντρου Δήμου Αλοννήσου διακρίνονται στις 
εξής κατηγορίες: 

α. Πανεπιστημιακής Εκπαίδευσης (ΠΕ) 
β. Τεχνολογικής Εκπαίδευσης (ΤΕ) 
γ. Δευτεροβάθμιας Εκπαίδευσης (ΔΕ) 

Α)Στην κατηγορία Πανεπιστημιακής Εκπαίδευσης (ΠΕ ) 
υπάγονται οι εξής κλάδοι: 

1. Κλάδος ΠΕ 1 - Διοικητικοί. 

2. Κλάδος ΠΕ 2 Εφόρων Βιβλιοθηκών-Πινακοθηκών. 
Β)Στην κατηγορία Τεχνολογικής Εκπαίδευσης (ΤΕ )υπά- 

γονται οι εξής κλάδοι: 

1. Κλάδος ΤΕ 1 Βιβλιοθηκονόμων. 

2. Κλάδος ΤΕ 14 Καθηγητών. 

3. Κλάδος ΤΕ Γραφιστών. 

Γ)Στην κατηγορία Δευτεροβάθμιας Εκπαίδευσης (ΔΕ ) 
υπάγονται οι εξής κλάδοι: 

1. Κλάδος ΔΕ 1 Διοικητικοί. 

2. Κλάδος ΔΕ 19 Μουσικών. 

2. ΕΙΣΑΓΩΓΙΚΟΣ ΚΑΙ ΚΑΤΑΑΗΚΤΙΚΟΣ ΒΑΘΜΟΣ 

Α. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο Δ και καταληκτικός βαθμός αυτών ο Α. 

3. ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ). 
-Κλάδος ΠΕ 1 Διοικητικοί 

Δύο (2) θέσεις με βαθμό Δ - Α. 

-Κλάδος ΠΕ 2 Εφόρων Βιβλιοθηκών - Πινακοθηκών 
Μία (1) θέση με βαθμό Δ - Α. 

ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

-Κλάδος ΤΕ 1 Βιβλιοθηκονόμων 
Μία (1) θέση με βαθμό Δ - Α. 

-Κλάδος ΤΕ 14 Καθηγητών (Γενικά). 

Τρεις (3) θέσεις με βαθμό Δ - Α. 

-Κλάδος ΤΕ Γ ραφιστών. 

Μία (1) θέση, με βαθμό Δ - Α. 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
-Κλάδος ΔΕ 1 Διοικητικοί 
Δύο (2) θέσεις με βαθμό Δ - Α. 

-Κλάδος ΔΕ 19 Μουσικών 
Τέσσερις (4) θέσεις, με βαθμό Δ - Α. 

ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Για την αντιμετώπιση εποχιακών ή πρόσκαιρων ή άλλων 
αναγκών, βάσει των διατάξεων της παρ. 12 του άρθρου 18 
του Ν. 2190/94 (ΦΕΚ28/Α/3.3.94) όπως ισχύει μετά τις τρο¬ 
ποποιήσεις και συμπληρώσεις των Ν. 2225/94, Ν. 2247/94, 
Ν. 2266/94, Ν. 2349/95, Ν. 2527/97, Ν. 2739/99. 

1) Μία (1)θέση Διοικητικού κλάδου ΔΕ. 

2) Δέκα Τέσσερις (14) θέσεις καλλιτεχνικού προσωπικού, 
α. Μία θέση καθηγητή πιάνου. 

β. Μία θέση καθηγητή κιθάρας, 
γ. Μία θέση καθηγητή αρμονίου, 
δ. Μία θέση καθηγητή ακορντεόν, 
ε. Μία θέση καθηγητή μπουζουκιού, 
στ. Τρεις (3) θέσεις συνεργατών - μουσικών λαϊκών - πα¬ 
ραδοσιακών οργάνων, 
ζ. Μία θέση ιεροψάλτη, 
η. Μία θέση καθηγητή Ζωγραφικής. 


θ. Μία θέση σκηνοθέτη θεάτρου. 

ι. Τρεις (3) θέσεις Χοροδιδασκάλων. 

Οι υποψήφιοι των επί μέρους κατηγοριών που θα καθορί¬ 
ζονται με την ανακοίνωση - προκήρυξη του Δημάρχου και 
Προέδρου Δ.Σ. , πρέπει να έχουν τα αντίστοιχα προσόντα 
που απαιτούνται κάθε φορά για τους υπαλλήλους του ευ¬ 
ρύτερου Δημόσιου Τομέα, όπως προβλέπονται ή θα προ- 
βλέπονται από νόμους, διατάγματα ή Υπουργικές αποφά¬ 
σεις. 

ΜΕΡΟΣ ΤΕΤΑΡΤΟ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΥΠΗΡΕΣΙΑΚΕΣ ΜΟΝΑΔΕΣ - ΚΛΑΔΟΙ 

Α. Τμήμα ΔΙΟΙΚΗΤΙΚΏΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΠΕ 1 με βαθμό Α' ή ΔΕ 1 με βαθμό Β'. 

Β. Τμήμα ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ ΚΑΙ ΤΕΧΝΙ¬ 
ΚΩΝ ΥΠΗΡΕΣΙΩΝ ΠΕ 1 ή ΠΕ 2, με βαθμό Α' ή ΤΕ 14 ή ΤΕ, με 
βαθμό Α', ή ΔΕ 1 ή ΔΕ 19, με βαθμό Β'. 

ΑΡΘΡΟ 4 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
ισχύουσες νομοθετικές διατάξεις. 

ΑΡΘΡΟ 5 

Η κατανομή του προσωπικού σε Διευθύνσεις, Τμήματα, 
και Γ ραφεία γίνεται πάντοτε με απόφαση του Προέδρου 
του Διοικητικού Συμβουλίου ανάλογα με τις ανάγκες όλων 
των υπηρεσιών του Πνευματικού Κέντρου, τα προσόντα 
των υπαλλήλων, την πείρα και τις γνώσεις αυτών σε ειδικά 
αντικείμενα κατά την οποία κατανομή θα εξετάζονται καιτυ- 
χόν ειδικές ανάγκες των υπαλλήλων (μητέρες ανήλικων τέ¬ 
κνων, έγκυοι γυναίκες, τόπος διαμονής κ.λ.π.). 

Προϊστάμενοι Διευθύνσεων, Τ μημάτων και Γ ραφείων ορί¬ 
ζονται πάντοτε με απόφαση του Προέδρου του Διοικητικού 
Συμβουλίου, οι κρινόμενοι από το αρμόδιο Υπηρεσιακό 
Συμβούλιο υπάλληλοι, αναπληρούμενοι σε περίπτωση 
απουσίας ή κωλύματος από τον κατά βαθμό αμέσως επό¬ 
μενο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με ειδικούς κανονισμούς των υπηρεσιών, εγκρι- 
νομένων από το Διοικητικό Συμβούλιο. 

Η ισχύς του παρόντος Οργανισμού αρχίζει από τη δημο¬ 
σίευσή του στην Εφημερίδα της Κυβέρνησης. 

ΑΡΘΡΟ 6 

Η ταμειακή υπηρεσία θα διεξάγεται από τον δημοτικό τα¬ 
μία έναντι αμοιβής. 

ΑΚΡΟΤΕΛΕΥΤΙΟ ΑΡΘΡΟ 

Από την απόφαση αυτή προκαλείται δαπάνη σε βάρος 
του Πνευματικού - Πολιτιστικού Κέντρου ύψους 60.000.000 
δρχ για το τρέχον έτος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Βόλος, 28 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




